तुम लॉर्कन नहीं हो।
छोड़ दो मुझे!
द्वार बंद कर दो!
उसे छोड़ दो!
वह कौन थी?
कोई ऐसी जिसे लोगों पर अपना पहला प्रभाव बेहतर छोड़ना चाहिए।
अगर दूसरी दुनिया के मिनोटॉर ऐसे दिखते हैं, तो हमारी मुसीबतें,
हमने जितना सोचा था, उससे कहीं ज़्यादा बड़ी हैं।
माय ब्रदर द मिनोटॉर
एपिसोड दस फ़िक्सर्स और फ़ाइटर्स
देखो! बच्चों की नाव।
कम से कम यह पता चला कि वे यहाँ हैं।
तुम यह बात ऐसे कह रहे हो जैसे यह कोई अच्छी बात है।
उनके द्वार तक पहुँचने से पहले शायद हम उन तक पहुँच जाएँ।
चलो!
हे, चीफ़, तुम कहाँ हो?
माफ़ करना, लेलैंड, लेकिन बात करने के लिए यह सही समय नहीं है।
हाँ, वाक़ई सही समय नहीं है।
यहाँ बहुत सारे द्वीपवासी ग़ुस्से में हैं जो क़ब्रिस्तान में जाना चाहते हैं।
अपने पूर्वजों की क़ब्रों पर जाकर
उन्हें नमन करना मध्य-ग्रीष्म चाँद महोत्सव का एक ज़रूरी हिस्सा है।
हमें बाहर रोककर रखना सही नहीं है!
इनकी बातों में दम है, चीफ़।
जॉर्ज?
मुझे जाना होगा।
चीफ़?
जान?
अह-ओह।
-इस तरफ़। चलिए। फ़ालतू बातों पर ध्यान मत दीजिए। -मैं इसके लिए उत्साहित हूँ।
यह सब क्या है?
क़ब्रिस्तान अगली सूचना आने तक बंद है।
बंद है?
क्या आपको कोई अंदाज़ा है कि ये भले लोग महोत्सव का पूरा मज़ा उठाने के लिए
कितनी दूर से यहाँ आए हैं और इन्होंने कितने पैसे दिए हैं?
क़ब्रिस्तान को भूल जाओ। हम मिनोटॉर देखना चाहते हैं!
-हाँ, कहाँ है वह? -देखिए, इतनी जल्दी मत करिए।
बाइक लेकर जाओ और लॉर्कन को यहाँ लेकर आओ।
मैं नहीं जानता वह कहाँ है। इसके अलावा, वह मेरी बात भी नहीं मानता।
-उसे ढूँढो और अपनी बात उससे मनवाओ। -कैसे?
पैसे से! झूठ से! कुत्तों के बिस्कुटों से! मैं कुछ नहीं जानता। बस उसे लेकर आओ!
अगर इन बेवक़ूफ़ों को जल्दी ही मिनोटॉर देखने को नहीं मिला,
तो बात बहुत बिगड़ जाएगी।
अच्छा, मैं कहाँ था?
यह बिल्कुल भी ठीक नहीं लग रहा है, लॉर्कन के अभी भी लापता होते हुए महोत्सव में जाना।
जानता हूँ, लेकिन किसी को शक नहीं होना चाहिए।
हमने इस द्वीप के रहस्य छुपाकर रखने की क़सम खाई थी।
हमें ऐसे व्यवहार करना चाहिए कि कुछ ग़लत नहीं हुआ है।
क्या, जैसे लॉर्कन को दूसरी दुनिया का कोई द्वार नहीं मिला है
और ना ही वह उसमें जाकर ग़ायब हुआ है?
बिल्कुल सही।
क्या?
घटिया, भद्दे कबाड़ के डिब्बे!
यह तो बस… मतलब… यह…
क्या?
ज़रा रुकना, प्लीज़।
बेशक।
तुम्हारे माता-पिता को तुम्हें घर में देखकर बहुत राहत मिलेगी।
-मैं रुक नहीं सकता। -क्या?
बुरी ताक़त दूसरी दुनिया को तबाह कर रही है,
और मिनोटॉर ऐसा करने में मदद कर रहे हैं।
लेकिन, लॉर्कन, इसमें तुम क्या कर सकते हो?
मेरे पिता जा चुके हैं। इसलिए उनके सिंहासन पर अब मेरा हक़ है।
जब मैं मिनोटॉर राजा बन जाऊँगा, तो मैं सब कुछ बदल दूँगा।
वह ऐसा कभी नहीं होने देगी।
कौन?
काई। सिर्फ़ वही एक और ऐसी मिनोटॉर है जिसे पता है कि तुम ज़िंदा हो।
और वह एक बार पहले भी तुम्हें रोकने की कोशिश कर चुकी है।
लेकिन आपने ही तो मुझे बताया था कि ताज उसके अगले उत्तराधिकारी को ही मिलेगा।
और तुम्हारे बाद, अगली उत्तराधिकारी वह है।
मैं कुछ समझा नहीं।
काई तुम्हारी बहन है।
हमें एक योजना बनाने की ज़रूरत है।
हमें ज़रूरत इस बात की है कि उस दरवाज़े की दूसरी तरफ़ हमें छह फ़ुट की,
त्रिशूलधारी मिनोटॉर ना मिले।
शुक्र है, मुझे ज़्यादा देर नहीं हो गई।
अगर आप हमें रोकने यहाँ आए हैं, तो आप अपना समय बर्बाद कर रहे हैं।
मैं यहाँ तुम्हें रोकने नहीं आया हूँ। मैं तुम्हारे साथ चलूँगा।
सच में?
बेशक। लॉर्कन को हमारी ज़रूरत है। हम सबकी।
मैं इस भावुक क्षण को बिगाड़ना नहीं चाहती,
लेकिन तुम इन्हें बताना चाहोगे कि दूसरे दरवाज़े के पीछे क्या है, या मैं बताऊँ?
जिस दिन तुम यहाँ आए थे, हमने उसी दिन से कुछ बातें तुमसे छुपा रखी हैं,
लेकिन हमें यह बिल्कुल नहीं पता था कि तुम्हारी एक बहन है।
वह इसकी जुड़वाँ है, उसका जन्म लॉर्कन के जन्म के कुछ मिनट बाद हुआ था।
उसके लिए ताज अपने ख़ुद के भाई से ज़्यादा ज़रूरी कैसे हो सकता है?
बुरी ताक़त ने उस पर क़ाबू कर लिया है।
मिनोटॉर लोगों का दिमाग़ उनके वश में नहीं है।
उस बुरी ताक़त का असर आप पर क्यों नहीं हुआ है?
मैं कई सालों से उससे छुपकर रह रही थी।
लेकिन अब वह हर जगह फैलती जा रही है। जल्दी ही छुपने के लिए कोई जगह नहीं बचेगी।
मुझे काई का सामना करना होगा। यही एक रास्ता बचा है।
नहीं। वह बहुत ताक़तवर है।
अगर मैं बस उससे बात…
तुम अब कभी वापस नहीं जा सकते। मेरी दुनिया अब नहीं बच सकती।
अब हमें तुम्हें और इस दुनिया को सुरक्षित रखना चाहिए।
द्वारों को हमेशा के लिए बंद कर देना चाहिए।
द्वारों को? क्या एक से ज़्यादा द्वार हैं?
वह मिनोटॉर हो या ना हो, हमें द्वार खोलना होगा।
दूसरा कोई रास्ता नहीं है।
दादाजी ठीक कह रहे हैं।
लॉर्कन से दोबारा मिलने की हमारे पास बस यही एक उम्मीद है।
अब अगर तुम इस तरह बोलोगे तो…
हम तैयार हैं।
रुको! उसकी बात मत सुनो। तावीज़ मुझे दे दो।
ज़ाहिर है यह पूका है। उसे तावीज़ मत देना।
बेशक यह तो ऐसा ही कहेगा। पूका यह है।
मैं क्या करूँ?
-उन्हें दे दो। -उन्हें मत देना।
क्या कहा तुमने?
इससे कोई मदद नहीं हो रही है।
जिसके बारे में कई इतिहासकारों का मानना है कि हो सकता है यह खंडहर रहा हो या नहीं रहा हो…
हैलो, दोस्तों।
क्या आपने चार्ली या जॉर्ज को देखा है?
क्यों, नहीं, हमने नहीं देखा।
क्या तुमने डेना से पूछा?
वह भी नहीं मिल रही है। पूरे दिन किसी ने भी किसी बच्चे को नहीं देखा।
अजीब बात है।
हमें घबराना नहीं चाहिए।
इसके पीछे कोई ना कोई वाजिब वजह होगी।
मुझे तुमसे डर नहीं लगता, पूका।
तुम पूका कपटी जीव होते हो, है ना?
क्या हमें मदद करनी चाहिए?
-मुझे लग रहा है हमें मदद करनी चाहिए। -किसकी मदद?
लगता है तुम्हारे दादाजी में अभी भी थोड़ा दम बाक़ी है।
तावीज़ से दूर रहो।
तुम्हें अभी भी लगता है मैं पूका हूँ?
बुरा मत मानना, लेकिन शायद हाँ?
यह मुमकिन नहीं लगता कि एक बूढ़ा आदमी,
जो चाहे मार्शल आर्ट में पारंगत ही क्यों ना हो,
हाथापाई में एक बहरूपिए राक्षस पर क़ाबू पा सकता है।
इसकी बात में, जो कि हालाँकि लम्बी है, दम है।
बशर्ते राक्षस अपने प्रतिद्वंद्वी की तरफ़ पीठ करके ना खड़ा हो जाए।
जो कि एक सच्चा मार्शल आर्टिस्ट कभी नहीं करेगा।
यही मेरे दादाजी हैं, ठीक है। मैं उन्हें कहीं भी पहचान लूँगा।
हैलो।
मुझे सच में अपने दादाजी के साथ ज़्यादा समय बिताने की ज़रूरत है।
मुझे लगता है काफ़ी नाटक हो चुका है, नहीं?
अब द्वार खोलो।
जब तक चार्ली तुम्हारे पास है, द्वार बंद ही रहेगा।
तुम्हारे द्वार खोलने के बाद,
मैं तुम्हारे दोस्त को छोड़ दूँगा।
-मैं ज़बान देता हूँ। -द्वार मत खोलना!
ठीक है।
बस हो गया।
अब उसे जाने दो।
और मैं ऐसा क्यों करूँगा?
क्योंकि तुमने अपनी ज़बान दी थी।
अब उस लड़के को जाने दो।
तुम्हें कोई अंदाज़ा नहीं है तुम्हारा पाला किससे पड़ा है।
तो मुझे बता दो।
जानती हूँ। यह समझना मुश्किल है। लेकिन मैं तुम्हें बताती हूँ तुम्हें क्या करना चाहिए।
अपने मुँह बंद करो।
और जॉर्ज को लेकर यहाँ से चले जाओ।
जैसा आप कहें, चीफ़।
मैं लॉर्कन के बिना नहीं जाऊँगा।
जिस रात लॉर्कन इस द्वीप पर आया था, उस रात से मैं उसकी संरक्षक हूँ।
और मैं क़सम खाती हूँ कि उसे वापस लाने के लिए मैं अपनी पूरी ताक़त लगा दूँगी।
लेकिन अभी, जॉर्ज को तुम्हारी मदद की ज़रूरत है।
ठीक है, दादाजी के लिए। लेकिन मैं लॉर्कन के लिए वापस आऊँगा।
मेरा ध्यान तुम पर कैसे नहीं गया?
अब आएगा मज़ा।
तुम्हें कोई अंदाज़ा नहीं है तुम्हारा पाला किससे पड़ा है।
तो, इस असाधारण शांति अफ़सर का क्या चक्कर है?
चीफ़ वॉकर किसी दंतकथा की एक परी योद्धा हैं
और उनका व्यक्तित्व लॉर्कन की संरक्षक से कहीं ज़्यादा है।
वह तब से द्वारों की रक्षा कर रही हैं जब से उन्हें बंद किया गया था।
लेकिन तब तो उनकी उम्र हज़ार साल से ऊपर होगी?
बिल्कुल।
हाँ। अब सब कुछ समझ आ रहा है।
क्या कहा तुमने?
जब से द्वारों को बंद किया गया था,
तब से दोनों तावीज़ यहीं द्वीप पर हैं।
और जब लॉर्कन छोटा था, तो उसे यहाँ आने देने के लिए द्वार एक परी ने खोला था।
तो वॉकर हमेशा से यहीं रही होंगी।
चीफ़ वॉकर की उम्र वाक़ई हज़ार साल से ऊपर है।
वाह। वह पक्का मॉइस्चराइज़र लगाती होंगी।
रुको।
मैं कुछ नहीं कर रहा हूँ।
हाँ, तुम कर रहे हो। तुम सोच रहे हो, और मैं जानती हूँ तुम क्या सोच रहे हो।
और तुम्हें सोचना बंद करना पड़ेगा।
मैं नहीं कर सकता।
दूसरी दुनिया एक ऐसी बुरी ताक़त के द्वारा बर्बाद की जा रही है,
जो मिनोटॉर लोगों के दिमाग़ से खेल रही है, अपने रास्ते में आने वाली हर चीज़ को ख़त्म कर रही है।
मुझे आख़िरकार एक ऐसी दुनिया मिली, जहाँ होना मेरी नियति में था,
और वह दुनिया ख़त्म हो रही है।
ऐसे हालात में, मैं अपनी पुरानी ज़िंदगी में कैसे लौट सकता हूँ?
मैं यहाँ छुपा नहीं रह सकता जब ऐसा कुछ हो रहा हो।
बहुत देर हो गई है, लॉर्कन। तुमने सुना था जो एरियानिस ने कहा।
मैंने उन्हें यह कहते हुए भी सुना था कि मेरी एक बहन है।
एक ऐसी बहन जिसके लिए ताज तुमसे ज़्यादा ज़रूरी है।
क्योंकि बुरी ताक़त ने उसके दिमाग़ को दूषित कर दिया है।
काई को मेरी मदद की ज़रूरत है।
नहीं!
लगता है हम दोनों ने एक दूसरे को कम करके आँका।
ठीक है, चलो।
बिल्कुल नहीं। भूल जाओ। ऐसा नहीं होने वाला।
यहाँ तक पूरे रास्ते मैं नाव चलाकर लाई थी। अब तुम में से कोई चला सकता है।
-कंधे की चोट। -छाता।
टाँग।
-होने वाला है। हाँ! बस, हो गया। -नहीं, नहीं!
नहीं!
अफ़सोस, हमारा समय ख़त्म हो गया है।
अलविदा, चीफ़ वॉकर। यह एक जादुई मुलाक़ात थी।
हमें माफ़ कर दीजिए, जॉर्ज।
हम कभी नहीं चाहते थे ऐसा हो।
हम बस लॉर्कन की मदद करने की कोशिश कर रहे थे।
लेकिन अब आप घायल हैं, लॉर्कन लापता है, और यह सब हमारी ग़लती है।
मैं क़सम खाता हूँ, लॉर्कन के वापस आने के बाद, हम कोई जोखिम भरा काम नहीं करेंगे।
नहीं करेंगे? यह तो बस शुरुआत है।
सिर्फ़ लॉर्कन की नियति ही पहले से नहीं लिखी है।
आपका क्या मतलब है?
तुम, तुम तीनों को, बड़े लोगों की अगली पीढ़ी का हिस्सा होना है।
कुछ ही हफ़्तों में, तुमने तुमसे पहले के बड़े लोगों की तुलना में
कहीं ज़्यादा रहस्य उजागर किए हैं और कहीं ज़्यादा साहस और जोश दिखाया है।
अगले बड़े लोग, हम?
रुकिए, हम?
लेकिन हम तो बच्चे हैं।
हम इस दुनिया को एक दुष्ट मिनोटॉर साम्राज्य से
कैसे बचा पाएँगे?
पता नहीं, लेकिन बेहतर होगा कि हम कुछ सोच लें, जल्दी ही।
हमें अंदर जाने दो!
-हमें अंदर जाने दो! -बहुत हो गया, लेलैंड।
तुम यह दरवाज़ा अभी खोल दो, नहीं तो हम इसे तोड़ देंगे!
मेरी बात सुनिए, हमें शांति बनाकर रखनी चाहिए।
मुझे लगा था तुम इसे संभाल लोगे।
हाँ, मैं संभाल लूँगा।
अब मेरा सहयोगी आ गया है।
-तो, लॉर्कन कहाँ है? -वह यहाँ नहीं है।
वह तो मुझे भी दिख रहा है।
नहीं। मेरा मतलब है वह यहाँ इस दुनिया में नहीं है।
वेस्ली, जितनी मदद तुमने की है, उसे देखते हुए
"तुम किसी काम के नहीं हो" कहना भी तुम्हारी तारीफ़ करना होगा।
अह-ओह।
तुमने हमसे ब्राइअनी द्वीप की
रहस्यमय लोककथा की जादुई यात्रा करवाने का वादा किया था।
और अभी तक हमने एक भी जादुई या रहस्यमय जीव नहीं देखा…
हाय।
-हम उससे बचकर भाग नहीं पाएँगे। -हम यहाँ नहीं रुक सकते।
तूफ़ान बढ़ता ही जा रहा है और जॉर्ज को मदद की ज़रूरत है।
देखो, एक फ़्लेअर। "दूर से संकट का संकेत देने के लिए।"
-इसे जलाओ। -रुको।
इस पर कुछ सुरक्षा निर्देश लिखे हुए हैं।
"नंबर एक : इसकी दिशा किसी इंसान या प्रॉपर्टी की तरफ़ न करें।
नंबर दो : घर के अंदर इसका इस्तेमाल न करें।
नंबर तीन : इसकी दिशा हमेशा आपके शरीर से दूर रखें।
-नंबर चार"… -तुम इसे थोड़ा जल्दी कर सकती हो?
मैं कोई जोखिम नहीं लूँगी। फ़्लेअर ख़तरनाक हो सकती हैं।
जैसे हथियारबंद और क्रोधित मिनोटॉर कम ख़तरनाक हैं?
"नंबर चार।"
-हमें बहुत फ़िक्र हो रही थी। -मैं ठीक हूँ, मॉम।
तुम्हें देखकर अच्छा लगा, बेटा।
हाँ, शुक्रिया।
यह एरियानिस हैं। यह मेरी…
तुम्हारी माँ हैं। हाँ, मैं जानती हूँ। और इन्हें देखकर लगता है इन्हें हमारी मदद की ज़रूरत है।
इन्हें मैं संभालता हूँ।
मैं इन्हें अपने क्लिनिक लेकर चलती हूँ।
"नंबर 24 : गर्म हवा के गुब्बारों के सीज़न के दौरान इसका इस्तेमाल न करें।"
बस, बहुत हो गया।
पीछे हटिए। पीछे रहिए। यहाँ देखने के लिए कुछ नहीं है।
पीछे हटिए। पीछे रहिए।
-हमें चलना चाहिए। -रुको। चार्ली कहाँ है?
पता नहीं। वह सुबह से ग़ायब है। जॉर्ज भी।
और हमें डेना और हार्पर भी कहीं नहीं मिल रही हैं।
देखिए।
तुम क्या कर रहे हो?
यह संकेत उन्हीं ने दिया है। मैं जानता हूँ।
-नहीं! लॉर्कन, रुको! -वापस आ जाओ!
यह शानदार है!
आगे क्या है? नहीं, मुझे मत बताना। मैं इसका मज़ा ख़राब नहीं करना चाहता।
क्या बढ़िया शो है!
शो?
सब लोग, वापस बस में बैठ जाइए।
इतना भागकर भी मुझसे दूर नहीं जा पाए।
मेरे दादाजी घायल हैं, और उनके लिए मदद लाने से हमें कोई नहीं रोक सकता।
लॉर्कन! तुम वापस आ गए!
अच्छा ही हुआ। तुम मुसीबत में पड़े बिना नहीं रह सकते, है ना?
दादाजी?
इन्हें डॉ. एल्सन के पास ले जाओ।
यह रखो।
तुम मज़ाक़ कर रहे हो? तुम अकेले इसका सामना नहीं कर सकते।
यह मेरे और मेरी बहन के बीच की बात है। अब जाओ!
क्या उसने "बहन" कहा?
मेरी एक सौतेली बहन भी है?
बधाई हो। बहुत प्यारी बहन है।
चलो। जॉर्ज को हमारी ज़रूरत है।
हम मदद लेकर आएँगे!
तो आख़िर तुमने भागना छोड़कर लड़ने का फ़ैसला कर लिया।
शायद तुम असल में एक मिनोटॉर ही हो।
मैं यहाँ लड़ने नहीं आया हूँ।
फिर तो इसमें ज़्यादा समय नहीं लगेगा।
तुम अपने वश में नहीं हो, काई। तुम्हें अपने अंदर से बुरी ताक़त को बाहर निकलना होगा।
तुम कुछ नहीं जानते।
कुछ समझ नहीं आ रहा क्या?
मैं तुम्हें अपने पिता का ताज कभी नहीं पहनने दूँगी। उस पर मेरा हक़ है!
मुझे ताज नहीं चाहिए।
लेकिन मुझे बदलाव चाहिए।
दूसरी दुनिया ख़त्म हो रही है। तुम्हें यह समझ नहीं आ रहा?
एरोबॉर! उस दुनिया का नाम एरोबॉर है।
तुम हमारी दुनिया का नाम तक नहीं जानते, फिर भी वे तुम्हें राजा बना देंगे।
तुम्हें हमारे पिता जैसा नहीं बनना चाहिए।
तुम एरोबॉर में शांति ला सकती हो। बुरी ताक़त को वहाँ से निकालकर बाहर कर दो।
देखा?
तुम अभी से यह फ़ैसला कर रहे हो कि क्या होना चाहिए,
मुझे हुक्म दे रहे हो।
मैंने अपनी सारी ज़िंदगी वहाँ की रानी बनने के लिए तैयारी की है।
तुम मुझे नहीं रोक पाओगे!
देखो, वह डेना है!
गाड़ी रोको।
तुमने तो मुझे परेशान ही कर दिया था, डेना।
जॉर्ज घायल हैं।
फ़िक्र मत करो। हम उन्हें संभाल लेंगे।
शुक्रिया, डैड।
ओह, जॉर्ज।
परेशान होना बंद करो। मैं ठीक हूँ।
-तुम ठीक हो ना, चार्ली? -हाँ। लेकिन लॉर्कन को हमारी मदद की ज़रूरत है।
चीफ़, लेलैंड बोल रहा हूँ। क्या तुम मुझे सुन सकती हो?
चीफ़ वॉकर, तुम सुन सकती हो?
यहाँ बीच पर थोड़ी मुसीबत आ पड़ी है। ओवर।
मुझे नहीं पता यहाँ क्या हो रहा है, लेकिन हालात अच्छे नहीं हैं।
सुनो, जान, मुझे तुम्हारी ज़रूरत है। हम सबको तुम्हारी ज़रूरत है।
ओवर।
तुम मुझसे अपने हाथों से लड़ोगे?
तुम्हें अपना त्रिशूल लाना चाहिए था।
शायद हम एक से काम चला सकते हैं।
नहीं!
मैं तुम्हें चोट नहीं पहुँचाना चाहता, काई।
मुझे माफ़ करना, लेकिन मैं तुम्हें वापस नहीं जाने दे सकता। तुम्हारा ख़ुद पर क़ाबू नहीं है।
तुम्हें लगता है तुम मुझे जानते हो?
नहीं। मैं तो तुमसे कभी मिला तक नहीं, बस इतना ही कि तुम्हारा दिमाग़ बुरी ताक़त के क़ाबू में है।
वह तुम्हारा इस्तेमाल कर रही है, काई।
मेरा इस्तेमाल कर रही है?
मैंने पहले कभी ख़ुद को इतना ताक़तवर या चीज़ों को अपने क़ाबू में महसूस नहीं किया।
और मैं जानती हूँ तुमने भी ऐसा ही महसूस किया था। मैंने तुम्हारे सपनों में ऐसा होते हुए देखा था।
वह तुम थीं? मुझे लगा था…
वह हमारे पिता थे?
"मेरी मदद करो, लॉर्कन। मेरी मदद करो!" नहीं, वह मैं ही थी।
मैं तुम्हारे दिमाग़ को पढ़ सकती थी और मैंने वहाँ बुरी ताक़त को महसूस किया था।
-तुम बिल्कुल मेरे जैसे हो। -यह सच नहीं है।
कुछ हो रहा है। चलो, चलो।
मेरे साथ चलो, लॉर्कन।
हम साथ मिलकर दुनियाओं पर राज कर सकते हैं।
तुम यही चाहते हो।
तुम ऐसा कैसे सोच सकती हो?
क्योंकि तुम्हारी हमेशा से यही चाहत रही है।
मैं तुम्हें एक मौक़ा दे रही हूँ कि तुम आख़िरकार अपने जैसे लोगों के बीच रहो।
चुप रहो। मैं जानता हूँ तुम क्या करने की कोशिश कर रही हो।
हमारी दुनियाएँ बदल रही हैं।
तुम नहीं चाहते इन बदलावों के बाद तुम जीतने वाले पक्ष की तरफ़ रहो?
मैंने अपना पक्ष पहले ही चुन लिया है।
और वह पक्ष कौन सा है, लॉर्कन?
ऐसी दुनिया जिसमें कोई तुम्हें नहीं चाहता था
या एक ऐसी दुनिया जिसका हिस्सा तुम कभी नहीं बन सके?
बहुत हो गया!
-ऐसा मत करो! -तुम इसके जैसे नहीं हो।
यह तुम नहीं हो, लॉर्कन।
इंसानों की परवरिश ने तुम्हें कमज़ोर बना दिया है।
तुम मिनोटॉर नहीं हो।
एक ऐसा समय था जब मैं मिनोटॉर नहीं होना चाहता था।
जब मैं इंसान होने के लिए कुछ भी कर सकता था। सभी दूसरे बच्चों के जैसा होने के लिए।
लेकिन मैं दूसरे बच्चों जैसा नहीं हूँ, है ना?
मैं एक ऐसा मिनोटॉर हूँ जिसके सीने में इंसान का दिल है,
और दुनियाओं को एक करने के लिए मुझे इसी चीज़ की ज़रूरत है।
दुनियाओं को एक करने के लिए?
तुम्हें क्या लगता है तुम कौन हो?
मैं लॉर्कन मेकक्रीडी हूँ। और मेकक्रीडी लोग चीज़ें सुलझाते हैं, लड़ते नहीं हैं।
अभी भी बहुत देर नहीं हुई है, काई। मैं तुम्हारी मदद कर सकता हूँ।
सब ख़त्म हो चुका है, काई।
कुछ भी ख़त्म नहीं हुआ है।
इसे कहते हैं बढ़िया शो!
वह ठीक हो जाएँगे, बच्चों।
आपने तो कितने सारे सरप्राइज़ दे दिए, मिस्टर क्रेगनेल्डर।
महोत्सव शुरू किया जाए!
बस में मिलते हैं।
माफ़ करना, पर क्या आप सबको इस समय भोजनगृह पर नहीं होना चाहिए?
या आप भूल गए थे कि एक महोत्सव चल रहा है?
मुझे लगता है इस परिवार के लिए आज इतना रोमांच काफ़ी है।
हम शायद उत्सव में शामिल नहीं हो पाएँगे।
यह परिवारों में ख़ुशियाँ मनाने का समय नहीं है।
मेरे मेहमान मध्य-ग्रीष्म चाँद महोत्सव देखने के इच्छुक हैं।
भोजन के बिना महोत्सव नहीं हो सकता।
वैसे यह इतना बुरा विचार नहीं है।
अभी पर्यटकों को यही लगता है कि यह सब महोत्सव का हिस्सा था।
इसकी बात में दम है।
अगर हम उन्हें भुलावे में रखना चाहते हैं, तो हमें यह नाटक जारी रखना चाहिए।
यह आपके और आपके भोजनगृह के उज्जवल भविष्य की शुरुआत हो सकती है।
चलो भी। मेरी थोड़ी मदद कर दो।
बात तो सही लग रही है।
हाँ, लेकिन… क्रेगनेल्डर की मदद करें?
अच्छा। सबसे पहले तो, आउच, मेरे दिल को चोट पहुँची है।
और दूसरी बात, मुझे लगा था मेकक्रीडी लोग चीज़ें सुलझाते हैं।
यह नहीं… मैं नहीं… तुम नहीं…
यक़ीन नहीं होता।
मध्य-ग्रीष्म चाँद
बेकरी
मछली और चिप्स
-फ़्राइज़, हैमबर्गर। कुछ और? -फ़्राइज़ के साथ बर्गर?
ओह, टा-टा।
कल सबसे पहले, मैं दूसरे द्वार की मरम्मत में लग जाऊँगी।
बुरी ताक़त का संपर्क उसके स्रोत से तोड़ने पर
वह यहाँ फैल नहीं पाएगी।
पिछले इतने साल मेरा साथ देने के लिए शुक्रिया।
यह आसान नहीं रहा है, लेकिन मेरे लिए यह गर्व की बात है।
तुम लोगों को क्या हुआ?
आप एक परी योद्धा में बदल गईं, आपने एक पूका से लड़ाई की,
फिर द्वीप की दूसरी तरफ़ उड़कर आईं और एक त्रिशूल को हवा में उड़ा दिया।
अब हम कभी आपसे अपनी नज़रें नहीं हटाएँगे।
यह तो मानना पड़ेगा, चीफ़, कि यह बहुत बड़ी बात है।
तुम्हें क्या लगता है मेरे पति की क्या हालत है?
रुको। नहीं।
बेहतर होगा मैं उन्हें उनकी कल्पनाओं से दूर रखूँ। मैं चलती हूँ।
द्वीपवासियों को दोबारा ख़ुश देखकर दिल भर आता है।
और यह केवल तुम्हारे और तुम्हारे दोस्तों के कारण हुआ है।
लेकिन ये सच नहीं जानते।
जब तक काई के पास दूसरा तावीज़ है, ये कभी सुरक्षित नहीं रहेंगे।
यह बात हम कल कर सकते हैं।
लेकिन आज जश्न की रात है।
तो जाओ, जश्न मनाओ।
हाँ, मज़े करो।
तो, हमने सुना तुम एक राजकुमार हो।
राजकुमार की जय हो।
और मैंने सुना कि तुम इतिहास के सबसे कम उम्र के बड़े लोग बनने वाले हो।
मुझे अभी भी इस बात पर विश्वास नहीं होता।
पता नहीं कभी हो भी पाएगा या नहीं।
-क्या हम बड़े लोग बनना चाहते भी हैं? -हमारे पास कोई दूसरा रास्ता है?
समय आने पर हम तैयार हो जाएँगे?
समय तो पहले ही आ चुका है। और मुझे तुम्हारे बारे में नहीं पता, लेकिन मैं तैयार हूँ।
तुम सही कह रहे हो।
हमने जो कुछ भी झेला है, उसके बाद, हम किसी भी चीज़ के लिए तैयार हैं।
इसके अलावा किसी भी चीज़ के लिए।
ओह, नहीं। नहीं!
हैलो, ब्राइअनी द्वीप!
हम हैं एक्स्ट्रा मीडियम…
एक्स्ट्रा मीडियम
…और आपका स्वागत है!
एक्स्ट्रा मीडियम, एक्स्ट्रा मीडियम तुम्हारी आँखों के बिल्कुल सामने
एक्स्ट्रा मीडियम, एक्स्ट्रा मीडियम
आज़माइश के लिए हम तैयार हैं
अच्छा।
गुड मॉर्निंग।
वाह। क्या रात थी। सही कहा ना?
बिल्कुल। चारों तरफ़ कामयाबी।
मिस्टर क्रेगनेल्डर?
लगता है मेरा बेटा, वेस्ली जूनियर कहीं खो गया है।
मैं सोच रहा था कहीं वह अपने दोस्तों के साथ यहाँ तो नहीं है।
मैं बच्चों से पूछती हूँ अगर उन्होंने उसे देखा हो।
बच्चों।
बच्चों?
तुमने अच्छी तरह सोच लिया है?
यही मेरी नियति है।
मैं दूसरी दुनिया में शांति लेकर आऊँगा,
बुरी ताक़त को वहाँ से निकाल बाहर करूँगा और दुनियाओं को एक करूँगा।
इसमें काफ़ी ख़तरा हो सकता है। ख़ास तौर पर, मतलब, एक बच्चे के लिए।
बच्चा? मैं मिनोटॉर लोगों का राजा हूँ।
उन्हें बस यह बात अभी पता नहीं है।
अगर मैंने काई के अपनी मिनोटॉर सेना को हमारी दुनिया में ले आने तक का इंतज़ार किया,
तो हम कुछ नहीं कर पाएँगे।
मेरे पास कोई और रास्ता नहीं है, लेकिन तुम्हारे पास है।
यह मेरी नियति है, तुम्हारी नहीं।
बिल्कुल नहीं। तुम यह अकेले नहीं करोगे।
तुम मिनोटॉर राजा हो या ना हो, लेकिन तुम अभी भी मेरे भाई हो।
और अगर मैंने इस सबसे कुछ सीखा है,
तो वह यह है कि तुम्हें मेरी ज़रूरत है।
-सच में? -सच में।
और मुझे तो जाना ही पड़ेगा। उस प्राचीन छंद का दूसरा हिस्सा साफ़-साफ़ कहता है,
"जब नीला चाँद आसमान को जगमगाएगा,
ताज गिरेगा, और एक वारिस प्रकट हो जाएगा।"
इसका क्या मतलब है?
मुझे नहीं पता। इसीलिए तो मुझे जाना होगा।
हार्पर?
ज़ाहिर है मुझे तो जाना ही होगा। मैं तुम लोगों की लीडर जो हूँ।
हे! सोच क्या रहे हो? मुझे लगा था हम जल्दी में हैं।
ठीक है।
हम सच में यह करने जा रहे हैं।
सब लोग तैयार हैं?
-किस बात के लिए? -मुझे कोई अंदाज़ा नहीं।
उप-शीर्षक अनुवादक : पुनीत